HDF Dance Camp Italien

HDF Dance Camp Italien er en fantastisk mulighed for, at du og dine danse venner kan få en sommerferie ud over det sædvanlige. Er du vild med at danse, så kan du i en hel uge danse på stranden i Riccione og opvise for flere tusinde mennesker, som alle er kommet for at danse ligesom dig. Ud over at danse, skal vi også på ture og ud og bade og ikke mindst, skal vi have det rigtig sjovt og hyggeligt sammen.

Hvor: Festival del Solé, Riccione, Italien

Hvornår: 27. juni - 4. juli 2020

Deltagere: Alle større børn, fra 10-11 år og opefter

Pris: ca. kr. 4.995,- (Endelig pris kender vi først, når vi kender antal deltagere)

Inkluderet i prisen:

* \*\*Hotel m/helpension, dvs. morgenmad, frokost, aftensmad

 Bustransport

 Festival pas

 Offentlig transport i Riccione

* Fri adgang til åbnings- og afslutnings ceremoni
* Fri adgang til diverse workshops og sociale arrangementer arrangeret af Festival del Solé  Ekstra træning i hele april, maj, juni måned

Ikke med i prisen:

* Drikkevare
* Lommepenge
* Udflugter arrangeret af HDF
* Mad på busturen
* Opvisningstøj (Vi vil indhente billige tilbud på dette og søge sponsorer)

Tilmelding sker ved at indbetale kr. 500,- i depositum. Indbetaling af depositum betragtes som bindende tilmelding og skal ske senest d. 1. oktober 2019 til foreningens konto i Arbejdernes Landsbank: Reg.nr.: 5326 Konto: 0000245575. Barnets fulde navn skal anføres ved betalingen. **Tilmelding sker efter "først til mølle" princippet.**

Det forventes, at alle deltagere vil deltage aktivt i salg af julekalendere, salg af lillebror lodder samt andre aktiviteter, som kan bidrage til turen og nedbringe deltagerbeløbet for den enkelte elev. Der vil

d. 23. september 2019 kl. 19.30, blive afholdt informationsmøde omkring turen for interesserede børn og forældre i HDF Hallen, hvor du bl.a. kan høre, hvordan man kan spare penge sammen til turen.

Læs mere om Festival del Solé på: www.festivaldelsole.it

HDF kan først tilmelde sig Festival del Solé d. 15. oktober 2019, det er derfor med forbehold for denne endelige registrering, som er efter først til mølle princippet, at vi kan tilbyde turen. Bliver vi mod forventning ikke registreret, vil depositum selvfølgelig blive tilbagebetalt.

Med venlig hilsen

Bestyrelsen / Hvissinge Danse Forening